Vážení občania

Oznamujem Vám, že Obecný úrad v obci je uzavretý do odvolania a platia v ňom mimoriadne karanténne opatrenia, pretože u 1 osoby na Obecnom úrade bol potvrdený pozitívny prípad ochorenia COVID-19. Z toho dôvodu sú zamestnanci Obecného úradu, ktorí boli v priamom kontakte s pozitívne testovanou osobou, v povinnej domácej karanténe.

Celoplošné testovanie obyvateľov v našej obci aj napriek uzatvoreniu bude prebiehať bez obmedzenia. Organizáciou a zabezpečením celoplošného testovania, ktoré bude v našej obci v sobotu 31.10.2020 a nedeľu 01.11.2020 je poverený zástupca starostu obce pán Ing. Ondrej Lorko, na ktorého sa v prípade otázok môžete obrátiť. O organizovaní a časovom harmonograme testovania Vás budeme priebežne informovať prostredníctvom rozhlasu, úradných tabúľ a na internetovej stránke obce.

Buďte prosím zodpovední a tolerantní voči sebe aj voči svojmu okoliu a dodržujte všetky hygienické opatrenia.

Ďakujeme za porozumenie.

Ing. Radoslava Uhrinová

starostka obce Rakovnica